钦定古今图书集成/明伦汇编/氏族典/第101卷 > 《廖用贤尚友录》 > 齐荣显
## 钦定古今图书集成/明伦汇编/氏族典/第101卷 > 《廖用贤尚友录》 > 齐荣显

按《元史齐荣显传》：“荣显，字仁卿，聊城人。幼聪悟，总角
与群儿戏，画地为战，陈端坐，指挥各就行列。九岁代
父任为千户，佩金符，从外舅严实来归，屡立战功，升
权行军万户，守宿州，堕马伤股，不能复从军，改提领
本路课税，又改本路诸军镇抚，兼提控经历司。从实
入朝，授东平路总管府参议，兼领博州防御使。中统”
元年，谒告侍亲，闲居十年，卒。